open-index/open-wikipedia-markdown huggingface dataset:
முன்மாதிரி

ஒரு **முன்மாதிரி** (role model) என்பவர் ஒரு நபரின் நடத்தை அல்லது அவரது வெற்றி மற்றவர்களால், குறிப்பாக இளையவர்களால் பின்பற்றப்படுவதற்கு காரணமாக இருந்தால் அவர்கள் முன்மாதிரி எனப்படுவர். முன்மாதிரி எனும் சொல் சமூகவியலாளர் இராபர்ட் கே. மெர்டன் பயன்படுத்தியதாகக் கருதப்படுகிறது. இவர் தனிநபர்கள் தங்களைத் தாங்களே தனிப்பட்ட சமூகப் பாத்திரத்தை ஆக்கிரமித்துள்ள நபர்களின் குறிப்புக் குழுக்களுடன் ஒப்பிட்டுக் கொள்கிறார்கள் என்று அனுமானிக்கிறார்,  இளம் ரசிகர்கள் தொழில்முறை விளையாட்டு வீரர்கள் அல்லது பொழுதுபோக்கு கலைஞர்களைப் பின்பற்றலாம் என்பதை உதாரணமாகக் கூறுகிறார்.

இவர்கள் தேசிய அளவிலும் தாக்கத்தை ஏற்படுத்தலாம். உதாரணமாக, சிலி அரசியல்வாதிகள் மற்றும் புத்திஜீவிகள் 19 ஆம் நூற்றாண்டின் பெரும்பகுதியில் பிரான்சினை தங்களது முதன்மையான முன்மாதிரியாகக் கொண்டிருந்தனர்,அவர்கள் நூற்றாண்டின் கடைசி பத்தாண்டுகளில் ஜெர்மனியினை முன்மாதிரியாகக் கொண்டனர்.  சுருக்கமாக, ஒரு முன்மாதிரி என்பது மற்றவர்களால் பின்பற்றப்பட வேண்டிய ஒரு நபர் ஆகும்.

## தொழில் வாய்ப்பு மற்றும் தேர்வு மீதான தாக்கம்
வரலாற்றாசிரியர் பமீலா லயர்டின் கூற்றுப்படி, ஒரு நபரின் தேர்ந்தெடுக்கப்பட்ட முன்மாதிரிகள் அவரது தொழில் வாய்ப்புகள் மற்றும் தேர்வுகளில் கணிசமான தாக்கத்தை ஏற்படுத்தக்கூடும். நபர்கள் தாங்கள் அனுகும் விதத்தினைப் பொருத்து முன்மாதிரியின் தகுதிப் பொருத்தம் மாறுபடும்.எடுத்துக்காட்டாக, தாமஸ் மெலன், பிஎஃப் குட்ரிச் மற்றும் ஃபிரடெரிக் வெயர்கவுசர் போன்ற குறிப்பிடத்தக்கவர்கள் உட்பட, எண்ணற்ற பத்தொன்பதாம் நூற்றாண்டின் வெள்ளை வணிகர்களுக்கு பெஞ்சமின் பிராங்க்ளின் முன்மாதிரியாக செயல்பட்டார் என்று இலயர்ட் கூறுகிறார். 

பெற்றோரின் முன்மாதிரிகள் ஒரு நபரின் "கல்வி மற்றும் பயிற்சி நாட்டம், பணியின் சுய-திறன் மற்றும் தொழில்முனைவோர் வாழ்க்கைக்கான எதிர்பார்ப்பு" ஆகியவற்றில் குறிப்பிடத்தக்க தாக்கத்தை ஏற்படுத்துகின்றன. 

## பிரபலங்களின் முன்மாதிரிகள்
பரவலான ஊடக வளார்ச்சியினால் சில முன்மாதிரிகள் சர்வதேச அளவில் அறியப்பட்டனர். பிரபலங்களுக்குக் கொடுக்கப்பட்ட அதிகபட்ச ஊடக வெளிச்சம் பெரியவர்கள் மற்றும் இளைஞர்கள் இருவரிடமும் பிரபலங்கள் மீதான மனநிலையை மாற்றியது. ஆசிரியர்கள் மற்றும் விரிவுரையாளர்கள் சங்கம் 2008 இல் நடத்திய ஐக்கிய இராச்சியத்தில் உள்ள ஆசிரியர்களின் கணக்கெடுப்பின்படி, இளைஞர்கள் பெரும்பாலும் விளையாட்டு மற்றும் பரப்பிசை நட்சத்திரங்களை முன்மாதிரியாகத் தேர்ந்தெடுத்தனர்.உண்மைநிலை நிகழ்ச்சி மூலம் எளிதாக புகழைப் பெறலாம் என பரவலாக மக்கள் கருதுகின்றனர்.   

## சமூகத்தின் முன்மாதிரிகள்
ரீட்டா பியர்சனின் கூற்றுப்படி, ஆசிரியர்கள், குழந்தைகளுடன் அதிக நேரம் செலவிடுவதால், குழந்தைகளின் தேர்வுகளின் மீதும் செயல்பாடுகளின் மீதும் வலுவான தாக்கத்தை ஏற்படுத்துகிறார்கள், குழந்தைகளுடன் உணர்ச்சிபூர்வமான உறவுகளை உருவாக்குவதற்கு அவர்கள் விரும்பத்தக்கவர்களாக இருக்க அறிவுறுத்தப்படுகிறார்கள்.

## சான்றுகள்

பகுப்பு:பாத்திர நிலை
இராஜேந்திர பண்டாரி

**இராஜேந்திர பண்டாரி** (*Rajendra Bhandari*) (பிறப்பு 1956) ஒரு இந்திய நேபாளி மொழி கவிஞர் மற்றும் கேங்டாக்கில் உள்ள சிக்கிம் அரசு கல்லூரியில் கல்வியாளர் ஆவார்.

## வாழ்க்கை வரலாறு
டார்ஜிலிங் மாவட்டத்தின் கலிம்போங்கின் பிராமண குடும்பத்தில் பிறந்த இவர் , 1980களில் இருந்து கேங்டாக்கில் வசித்து வருகிறார். இவர் ஒரு பிரபல எழுத்தாளரும் ஜோதிடருமான பகீரத் பண்டாரியின் மகன். வடக்கு வங்காளப் பல்கலைக்கழகத்தில் நேபாளி இலக்கியத்தில் முனைவர் பட்டம் பெற்றார்.

டார்ஜிலிங்கில் நேபாளி சாகித்ய சம்மேளனத்தில் இருந்து 1981 ஆம் ஆண்டு கவிதைக்கான தியாலோ புரஷ்கர், தெற்கு சிக்கிம் சாகித்ய சம்மேளனிலிருந்து 1998 ஆம் ஆண்டிற்கான சிவ குமார் ராய் நினைவு விருது மற்றும் 1999 ஆம் ஆண்டு கேங்டாக்கில் உள்ள ஷோவகாந்தி நினைவு அறக்கட்டளையின் சார்பில் கவிதைக்கான டாக்டர் ஷோவா காந்தி தேகிம் நினைவு விருது உட்பட பண்டாரி தனது கவிதைகளுக்காக பல விருதுகளை வென்றுள்ளார்.

## நூல் பட்டியல்
ஒவ்வொரு ஆண்டும் அதனுடன் தொடர்புடைய "[ஆண்டு] கவிதையில்" கட்டுரையை இணைக்கிறது:

* 1979 : *ஹியுண்டே யீ சிசா ராட்கா பர்தேஹருமா* ("குளிர் குளிர்கால இரவுகளின் திரைகளில்"), காங்டாக், சிக்கிம்: பத்மகலா பிரகாஷன் 
* 1986 : *யீ சப்தஹாரு: யீ ஹராஃபரு* ("இந்த வார்த்தைகள்: இந்த வரிகள்"), காங்டாக், சிக்கிம்: ஜன பக்ஷ பிரகாஷன் 
* 1998 : *க்ஷர்/அக்ஷர்* ("அழியும்/ அழியாதது"), காங்டாக், சிக்கிம்: ஜன பக்ஷ பிரகாஷன் 

## மேற்கோள்கள்

## வெளி இணைப்புகள்

* Poetry International  பண்டாரியின் சுருக்கமான வாழ்க்கை வரலாறு
* பொயட்ரி இன்டர்நேஷனல் 2006 பண்டாரியுடன் நேர்காணல்

பகுப்பு:மேற்கு வங்காள எழுத்தாளர்கள்
பகுப்பு:இந்தியக் கவிஞர்கள்
பகுப்பு:வாழும் மக்கள்
பகுப்பு:1956 பிறப்புகள்
வெண் காது தையல்சிட்டு

**வெண் காது தையல்சிட்டு** (*White-eared tailorbird*)(*ஆர்த்தோடோமசு சினெரெப்சிசு* ) என்பது முன்னர் "பழைய உலக சிலம்பன்" கூட்டங்களில் வைக்கப்பட்டிருந்த ஒரு பறவை சிற்றினமாகும். ஆனால் இப்போது இது *சிசுடிகோலிடே* குடும்பத்தில் வைக்கப்பட்டுள்ளது. இது பிலிப்பீன்சு தீவுகளான பசிலன் மற்றும் மேற்கு மிண்டனாவில் காணப்படுகிறது.

## விளக்கம்
ஈபேர்டு இப்பறவையை கீழ்க்கண்டவாறு விவரிக்கிறது. வெண்காது தையல்சிட்டு "ஒரு சிறிய, நீளமான, நீண்ட வால் கொண்ட பறவை. இது மேற்கு மிண்டானா மற்றும் பாசிலனில் உள்ள தாழ் நிலம் மற்றும் அடிவாரக் காடுகளில் அடர்ந்த அடிவளர்ச்சி பகுதிகளில் காணப்படுகிறது. இதன் முதுகு மற்றும் இறக்கைகளில் ஆலிவ்-பச்சை நிறத்திலும், ஆலிவ்-பழுப்பு நிற வாலுடனும், வெளிர் சாம்பல் வயிற்றுடன்,  கருப்பு நிற மார்புடன், வெள்ளை காது புள்ளியுடன் காணப்படும். பெண் பறவைக்கு வெள்ளை தொண்டை திட்டு உள்ளது. இது செம்பழுப்பு தொண்டை தையல்சிட்டு போன்றது. குரல் சலிப்பானது.

### துணைசிற்றினங்கள்
இந்த சிற்றினத்தின் கீழ் இரண்டு துணையினங்கள் அங்கீகரிக்கப்பட்டுள்ளன:

* *ஆர்த்தோடோமசு சினெரெப்சிசு* *சினெரெப்சிசு* பசிலன் தீவில் காணப்படுகிறது
* *ஆர்த்தோடோமசு சினெரெப்சிசு அப்சுகுரியர்* சம்பொவாங்கா தீபகற்பம், கோட்டாபடோ, மிசாமிசு கீழ்திசை பகுதிகள்

## வாழ்விடமும் காப்பு நிலையும்
வெண் காது தையல்சிட்டு முதன்மை மற்றும் இரண்டாம் நிலை காடுகளிலும், கடல் மட்டத்திலிருந்து 1,000 மீட்டர்கள் வரையிலான காடுகளில் காணப்படுகிறது.

பன்னாட்டு இயற்கைப் பாதுகாப்புச் சங்கம் வெண் காது தையல்சிட்டு பறவையின் சிதைந்த வாழ்விடங்களை பொறுத்துக்கொள்ளும் தன்மையின் காரணமாக தீவாய்ப்புக் கவலை குறைந்த இனமாக மதிப்பிட்டுள்ளது.

## மேற்கோள்கள்

பகுப்பு:பிலிப்பீன்சு பறவைகள்
சர்வ தர்ம சம பவ

***சர்வ தர்ம சம பவ*** (*Sarva Dharma Sama Bhava*) என்பது மகாத்மா காந்தியால் உருவாக்கப்பட்ட கருத்தாகும். இது, அனைத்து சமயங்களும் பின்பற்றும் வழிகளின் முடிவு ஒன்றாகவே உள்ளது என்ற சமய சமத்துவத்தைக் குறிக்கிறது.

இச் சொற்றொடரை முதல் முதலில் 1930 ஆம் ஆண்டு மகாத்மா காந்தி தனது இந்து, முசுலிம் தொண்டர்களின் தகவல் தொடர்புகளில் பிளவினைத் தணிக்கப் பயன்படுத்தினார். பல்வேறு சாதியையும் இனங்களையும் இணைத்து மிகப்பெரிய எதிர்-காலனித்துவ இயக்கத்தை காந்தி உருவாக்க, இக்கருத்தானது பெரிதும் உதவியது.

இது, அரசையும் சமயத்தையும் வேறுபடுத்தாமல் அனைத்து சமயங்களையும் அரவணைத்துச் செல்லும் இந்திய அரசின் சமயச்சார்பற்ற கோட்பாட்டின் முக்கியமான கருத்தாகவுள்ளது.

*சர்வ தர்ம சம பவ* என்பது, "அனைத்து தர்மங்களும்/நம்பிக்கைகளும் சாத்தியமானவையே" என்ற நேரடியான பொருளைத் தந்தாலும், பெரும்பாலும் சமயக் கண்ணோட்டத்தில் "அனைத்து சமயங்களும் ஒன்றே" அல்லது "அனைத்துப் வழிகளும் ஒரே இலக்கை நோக்கியே வழிகாட்டுகின்றன" என்றே மொழிபெயர்க்கப்படுகிறது.

## இவற்றையும் பார்க்க
* கிறித்தவமும் பிற மதங்களும் 
* வேற்றுமையில் ஒற்றுமை
* இந்துத்துவம்

## மேற்கோள்கள்

## வெளி இணைப்புகள்
*Sarva Dharma Samabhãva or Sarva Dharma Sambhrama? Essay by David Frawley (Prajna: A Journal of Indian Resurgence, January–March, 1997)

பகுப்பு:இந்து மெய்யியல் கருத்துருக்கள்
மேலி (பாடகர்)

**மாலவிகா மனோஜ்** (Maalavika Manoj பிறப்பு: செப்டம்பர் 16, 1993) மேடைப்பெயரான **மேலி** ( ) என்று  பரவலாக அறியப்படுகிறார்,மகாராட்டிராவின் மும்பையில் உள்ள ஓர் இந்தியப் பாடகர்-பாடலாசிரியர் ஆவார்.

## சொந்த வாழ்க்கை
மாளவிகா மனோஜ் 16 செப்டம்பர் 1993  அன்று தமிழ்நாட்டின் சென்னையில் வடக்கு மலபாரைச் சேர்ந்த மலையாளிப் பெற்றோருக்குப் மகளாகப் பிறந்தார். மாளவிகா சிறுவயதிலிருந்தே இசையின் மீது ஆர்வம் கொண்டிருந்தார். மாளவிகா மின்னணு இசையைக் கேட்டு வளர்ந்தவர்.

## தொழில் வாழ்க்கை
2010 இல், மாளவிகா மைத்ரியில் (செட்டிநாடு வித்யாஷ்ரமத்தின் கலாச்சார நிகழ்வுகள்) பங்குபெற்றார், மேலும் அந்த நிகழ்வில் "சிறந்த பாடகர்" என்று அறிவிக்கப்பட்டார். ஆர்ஜே அர்ஜுன் தாமஸ் , *சென்னை லைவின்* இசைக்குழு நிகழ்வில் பங்குபெறுவதற்காக ஓர் இசைக்குழுவை உருவாக்கப் பரிந்துரைத்தார்.  இந்த இசைக்குழு இறுதியில் செப்டம்பர் 2010 இல் *"பாஸ்-இன்-பிரிட்ஜ்*" என்ற பெயரில் உருவாக்கப்பட்டது அர்ஜுன் கிதார் கலைஞராகவும்,  சஜித் சத்யா *பாஸிஸ்டராகவும்*, லியோன் ஜேம்ஸ் கீபோர்டு கலைஞராகவும், மாளவிகா பாடகராகவும், ஷஷாங்க் விஜய் தோற்கருவியாளராகவும் இருந்தனர்.
## இசைத்தொகுப்பு தரவுத்திரட்டு

## சான்றுகள்

பகுப்பு:சென்னைப் பாடகர்கள்
பகுப்பு:வாழும் மக்கள்
பகுப்பு:1993 பிறப்புகள்
கருந்தலை தையல்சிட்டு

**கருந்தலை தையல்சிட்டு** (*Black-headed tailorbird*)(***ஆர்தோடோமசு நிக்ரிசெப்சு***) என்பது *சிசுடிகோலிடே* குடும்பத்தில் உள்ள ஒரு பாடும் பறவை சிற்றினமாகும். இது முன்னர் "பழைய உலக சிலம்பன்" கூட்டத்தில் சேர்க்கப்பட்டது. பாலின வேறுபாடு முதிர்வடைந்த பறவைகளின் இறகமைப்பில் காணப்படுவதில்லை.

இது தென்கிழக்கு பிலிப்பீன்சு தீவுகளான (கிழக்கு) மின்டானாவோ, தினகட் மற்றும் சியர்காவோவில் காணப்படுகிறது. தினகட் மற்றும் சியர்காவ் மாதிரிகள் பிரகாசமான, மஞ்சள் நிற வயிற்றுப்புற இறகுகள் மற்றும் *ஆ. நிக்ரிசெப்சு இலுமினோசசு* என விவரிக்கப்பட்டுள்ளன.

## மேற்கோள்கள்

பகுப்பு:பிலிப்பீன்சு பறவைகள்
வேமுரி சாரதாம்பா

thumb| வேமுரி சாரதாம்பா
**வேமுரி சாரதாம்பா** (*Vemuri Saradamba*) (1881-1899) என்பவர் 19 ஆம் நூற்றாண்டின் ஒரு இந்தியக் குழந்தை மேதை ஆவார். இவர் ஒரு கவிஞர், இசைக்கலைஞர், *[[வீணை]]* வாசிப்பவர் மற்றும் கலைஞரும் ஆவார். ஒரு பெண் குழந்தைக்கு அடிப்படைக் கல்வியைக் கூடக் கொடுப்பது விரும்பத்தகாததென்று நினைத்த சமூகத்தில் இசை, நடனம் போன்ற நுண்கலைகளைக் கற்றுக் கொடுப்பது கடும் பாவமெனக் கருதிய உயர் சாதிக் குடும்பங்களில் ஒரு பதின்பருவப் பெண்ணாக, தனது 19 வருட வாழ்க்கையின் குறுகிய காலத்தில், பெண் முன்னேற்றத்திற்குத் தன்னை முன்மாதிரியாகக் கொண்டவர் ஆவார்.

## வாழ்க்கை மற்றும் கல்வி
சாதாம்பா ஒரு தெலுங்கு பிராமண குடும்பத்தில் சமூக சீர்திருத்தவாதி, பன்முக மேதை, அறிஞர் மகாகவி தாசு ஸ்ரீராமுலு (1846-1908) மற்றும் ஜானகம்மா ஆகியோருக்கு ஆறு மகன்களுக்குப் பிறகு ஒரே மகளாகப் பிறந்தார். இவர் இந்தியாவின் ஆந்திரப் பிரதேசத்தின் கிருஷ்ணா மாவட்டத்தில் உள்ள அல்லுரு அக்ரஹாரம் என்ற கிராமத்தில் (முடினப்பள்ளி மண்டலம்) பிறந்தார்.  கவிதை எழுதும் திறமையையும், இசையின் மீதான காதலையும் இவர் தனது தந்தையிடமிருந்து பெற்றார். இவரது திறமை மற்றும் அறிவுத் தாகத்தை உணர்ந்த ஸ்ரீராமுலு, சமூகத்தின் விமர்சனங்களுக்கும் கண்டனங்களுக்கும் எதிராக சிறுவயதிலிருந்தே சமசுகிருதத்தையும் இசையையும் கற்பித்தார். குறுகிய காலத்தில் வீணை வாசிப்பதில் நிபுணத்துவம் பெற்ற இவர், தொலைதூர இடங்களில் பொதுக் கச்சேரிகளை நடத்தினார். இவர் 1888 ஆம் ஆண்டில் வேமுரி ராமச்சந்திர ராவை மணந்தார். துர்காம்பா என்ற மகளும் பார்த்தசாரதி என்ற மகனும் இருந்தனர். நுண்கலைகளில் இரசனை இல்லாததால், இவர் கணவர் அல்லது மாமியார், மாமனார் ஆகியோரிடமிருந்து ஊக்கமோ ஆதரவோ பெறவில்லை. 

## இசை மற்றும் இலக்கியம்
சிறுவயதில் சாரதாம்பாவுக்கு இசை மற்றும் இலக்கியத்தின் மீது தீராத தாகம் இருந்தது. ஆறு வயதிலேயே மெல்லிசையாகப் பாடும் திறன் பெற்ற அவர், தனது 11வது வயதில் கவிதைகளை எழுதத் தொடங்கினார். இவர் கிருஷ்ணருடன் நாக்னஜிதியின் தெய்வீக திருமணத்தின் கதையான “நாக்னஜிதி பரிணயம்” என்ற கவிதையின் கவிஞராக அங்கீகரிக்கப்பட்டார். அறிஞர்கள் இவரது படைப்பை பிரபந்தம் என்று பாராட்டினர். மேலும் இவரது பாணி 15 ஆம் நூற்றாண்டின் சிறந்த கவிஞரான ' அதுகுரி மொல்லாவைப் போல ஈர்க்கக்கூடியதாக இருந்தது.  திருமணத்திற்குப் பிறகு, இந்தத் தடைகள் இருந்தபோதிலும், இவர் தனது எழுத்துக்களைத் தொடர்ந்தார். பெண்களின் பாகுபாடு, ஒடுக்குமுறை மற்றும் இவரது காலப் பிரச்சனைகள் குறித்து பல கட்டுரைகள் மற்றும் கவிதைகளை எழுதினார். அவை “ஞான பத்திரிகா” மற்றும் “ஞானோதய பத்திரிகா” இதழ்களில் வெளியிடப்பட்டன. இவர் தனது கவிதைகளை கடவுளின் மகிமைக்காக அர்ப்பணித்தார்.   இவர் 100 கவிதைகள் கொண்ட, “மாதவ சதகமு” ஒரு படைப்பை எழுதினார். பெண்கள் தங்கள் நலனுக்காக தங்கள் பெண்களுக்கு கல்வி கற்பதற்கு மக்களுக்கு நல்ல புத்தியைக் கொடுக்க கிருஷ்ணரிடம் பிரார்த்தனை செய்யும் பரிதாபகரமான நிலையை சித்தரித்தார். 

1899 ஆம் ஆண்டு டிசம்பர் 26 ஆம் தேதி தனது மகனைப் பெற்ற பிறகு இவர் 19 வயதில் இறந்தார் 

## மேற்கோள்கள்

பகுப்பு:1899 இறப்புகள்
பகுப்பு:1881 பிறப்புகள்
பகுப்பு:இந்தியக் கவிஞர்கள்
பகுப்பு:தெலுங்கு கவிஞர்கள்
மஞ்சள் கொண்டைக்குருவி

**மஞ்சள் கொண்டைக்குருவி** (*Yellowish bulbul-கைப்சிபெட்சு எவெரெட்டி*) என்பது கொண்டைக்குருவி குடும்பத்தில், பைக்னோனோடிடேயில் உள்ள பாடும் பறவை சிற்றினம் ஆகும்.

## வகைப்பாட்டியல்
மஞ்சள் கொண்டைக்குருவி முதலில் *கிரைனிகர்* பேரினத்தின் கீழ் விவரிக்கப்பட்டது. பின்னர் 2010-ல் *கைப்சிபெட்சு* பேரினத்தில் மறு வகைப்படுத்தப்படுவதற்கு முன்பு *இக்சோசு* பேரினத்தில் வைக்கப்பட்டது. வரிமார்பு கொண்டைக்குருவியின் மாற்று பெயர்களில் **எவரெட்டின் கொண்டைக்குருவி**, **வெற்று-தொண்டை** **கொண்டைக்குருவி**மற்றும் **மஞ்சள் கொண்டைக்குருவி** ஆகியவை அடங்கும். இதன் விலங்கியல் பெயர் இங்கிலாந்து காலனித்துவ நிர்வாகி மற்றும் விலங்கு சேகரிப்பாளர் ஆல்பிரட்கார்ட் எவரெட்டை நினைவுகூறுகிறது.

### துணை இனங்கள்
இரண்டு துணையினங்கள் தற்போது அங்கீகரிக்கப்பட்டுள்ளன:

* *கை. எவெரெட்டி* - (துவீடேல், 1877): கிழக்கு-மத்திய மற்றும் தென்கிழக்கு பிலிப்பீன்சு
* **சுலு கொண்டைக்குருவி** (*கை. எ. கைனால்டி)* - (பிளேசியசு, டபிள்யூ, 1890): முதலில் *கிரினிகர்* பேரினத்தில் ஒரு தனி சிற்றினமாக விவரிக்கப்பட்டது. சுலு தீவுக்கூட்டத்தில் (தென்மேற்கு பிலிப்பீன்சு) காணப்படுகிறது

கமிகுயின் சூரில் காணப்படும் கமிகுயின் கொண்டைக்குருவி (*கை. கேடார்மானென்சிசு*) முன்னர் ஒரு துணையினமாகக் கருதப்பட்டது. ஆனால் சமீபத்திய ஆய்வுகள் இது ஒரு தனித்துவமான இனம் எனக் கண்டறிந்துள்ளன.

## பரவல்
மஞ்சள் கொண்டைக்குருவி பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

## மேற்கோள்கள்

பகுப்பு:பிலிப்பீன்சு பறவைகள்
பகுப்பு:அகணிய உயிரிகள்
காப்பான விரைவு மறையாக்க நிரல்(SAFER)

குறியாக்கவியலில்,  காப்பான விரைவு மறையாக்க நிரல்(SAFER -Secure and Fast Encryption Routine) என்பது ஜேம்சு மாசி ( சைலிங்க் குழுமம்n சார்பாக IDEA  மென்நிரல் வடிவமைப்பாளர்களில் ஒருவர்) வடிவமைத்த  மறைக்குறியீட்டு அலகுகளின் குடும்பப் பெயர் ஆகும். தொடக்க கால SAFER K மற்றும் SAFER SK வடிவமைப்புகள் ஒரே குறியாக்கம் செயல்பாட்டைப் பகிர்ந்து கொள்கின்றன , ஆனால் சுற்றுகளின் எண்ணிக்கையிலும் முதன்மை அட்டவணையிலும் வேறுபடுகின்றன. மிக  அண்மைய பதிப்புகள் - SAFER+ மற்றும் SAFER ++ - முறையே AES செயல்முறை,,  NESSIE திட்டத்திற்கு வேட்பாளர்களாக  முன்வைக்கப்பட்டன. SAFER குடும்பத்தில் உள்ள அனைத்து வழிமுறைகளும் காப்புரிமை பெறாதவை. இவை கட்டுப்பாடற்ற பயன்பாட்டிற்குக் கிடைக்கின்றன.

## மேலும் காண்க

## மேற்கோள்கள்

## வெளி இணைப்புகள்
* 256bit Ciphers - SAFER Reference implementation and derived code
* John Savard's description of SAFER+
* John Savard's description of SAFER K and SAFER SK
* SCAN's entry for SAFER K
* SCAN's entry for SAFER SK
* SCAN's entry for SAFER+
* SCAN's entry for SAFER++
* Announcement of new key schedule (SAFER SK)
* SAFER SK-128 in portable Common Lisp

பகுப்பு:தொலைத்தொடர்பியல்
பகுப்பு:மறைக்குறியீட்டு அலகுகள்
பகுப்பு:குறியாக்கவியல்
பகுப்பு:புளூடூத்
கருந்தலைக் கொண்டைக் குருவி

**கருந்தலைக் கொண்டைக் குருவி**  ( *Rubigula melanictera* ), அல்லது **கருந்தலை மஞ்சள் கொண்டைக் குருவி**  என்பது குருவி வரிசையைச் ஒரு பறவை ஆகும். இது கொண்டைக்குருவி குடும்பத்தைச் சேர்ந்தது. இது இலங்கையின் ஒரு அகணிய உயிரி ஆகும்.

## விளக்கம்
இடது|thumb| இலங்கையின் சிகிரியாவில் ஒரு கருந்தலைக் கொண்டைக் குருவி.
கருந்தலைக் கொண்டைக் குருவி கொண்டையற்ற கருந்தலையோடு மஞ்சள் தொண்டையும், பழுப்பு கண்களையும் கொண்டது. இதன் மேல் பகுதி மஞ்சள் கலந்த பச்சையாகவும், அடிப்பகுதி மஞ்சளாகவும் இருக்கும். பழுப்பு நிறமான வால் வெள்ளை முனையுடன் முடிகிறது. ஆணுக்கு சிவப்பு விழிப்படலமும், பெண்ணுக்கு பழுப்பு நிற விழிப்படலமும் உள்ளன. இதன் அழைப்புகள் இனிமையான சீழ்க்கை போன்று இருக்கும். இனப்பெருக்க பதிவுகள் மார்ச் முதல் செப்டம்பர் வரை உள்ளன.
 
## பரவலும் வாழ்விடமும்
இது காடுகள் மற்றும் அடர்ந்த புதர்களில் வாழும் பறவை. இது புதரில் கூடு கட்டுகிறது. இரண்டு முதல் நான்கு முட்டைகளை இடும். கருந்தலைக் கொண்டைக் குருவி  பழங்களையும், பூச்சிகளையும் உண்ணும். இது  பொதுவாக இணையாக காணப்படும்.

## பண்பாட்டில்
இலங்கையில், சிங்கள மொழியில் இந்த பறவை හිස කලු කොන්ඩයා (*Hisa kalu Kondaya)* என அறியப்படுகிறது .

## மேற்கோள்கள்

பகுப்பு:இலங்கைப் பறவைகள்
பகுப்பு:இலங்கை அகணியப் பறவைகள்
விதியுடனான ஒப்பந்தம்

thumb|200px|விதியுடனான ஒப்பந்தம் பேச்சை நிகழ்த்தும் நேரு
"**விதியுடனான ஒப்பந்தம்**" (*"Tryst with Destiny"*) அல்லது **விதியுடனான சந்திப்பு** என்பது இந்தியாவின் முதல் பிரதமரான ஜவஹர்லால் நேரு, இந்தியா சுதந்திரம் பெற்ற தினத்தன்று அதாவது 1947  ஆம் ஆண்டு ஆகஸ்ட் மாதம்  14 ஆம் தேதி அன்று நள்ளிரவில் நாடாளுமன்ற வளாகத்தில்  இந்திய அரசியல் நிர்ணய சபையில்ஆற்றிய ஆங்கில மொழி உரையாகும். இந்த சொற்பொழிவில்இந்திய வரலாறு அதன் இயல்பை மீறி பயணிப்பதன் அம்சங்கள் குறித்து பேசினார். இந்தச்  சொற்பொழிவு 20 ஆம் நூற்றாண்டின் மிகச்சிறந்த பேச்சுக்களில் ஒன்றாகக் கருதப்படுகிறது. மேலும் இந்தியாவில் ஆங்கிலேய காலனித்துவ ஆட்சிக்கு எதிரான இந்திய விடுதலை இயக்கத்தின் ஒற்றுமையான போராட்டத்தின் சாராம்சத்தை எடுத்துக்கூறும் ஒரு முக்கிய சொற்பொழிவாக இது கருதப்படுகிறது.  இந்தச் சொற்பொழிவில் காலனித்துவ சகாப்தத்தின் முடிவை அறிவித்து அந்த தருணத்தில் மக்கள் மனதில்  கொள்ள வேண்டிய பணிகள் மற்றும்  அவர்களுக்கு இருக்கும் வாய்ப்பையும்  அனைவரும் தெரிந்திருக்க வேண்டும் என்று நேரு குடிமக்களைக் கேட்டுக்கொண்டார்.

“பல ஆண்டுகளுக்கு முன்னர் நாம் விதியைக் குறித்த நேரத்தில் சந்திப்பதாக ஒப்பந்தம் செய்திருந்தோம். அந்த நேரம் வந்து விட்டது.  உலகம் உறங்கிக் கொண்டிருக்கும் இந்த நள்ளிரவில், இந்தியா சுதந்திரத்துடன் விழித்துக் கொண்டிருக்கிறது. இந்த நொடிப்பொழுது வரலாற்றில் மிக அரிதாகவே வரும். ஒரு வரலாறு முடிவுக்கு வந்து மற்றொரு புதிய வரலாறு உருவாகும் காலகட்டத்தில் நாம் நின்று கொண்டிருக்கிறோம்.  ஒடுக்கப்பட்ட ஒரு தேசத்தின் ஆன்மா இன்று மௌனம் கலைக்கிறது. இப் புனிதமான நேரத்தில், இந்திய மக்களாகிய நாம் மனித குலத்துக்குச் சேவை செய்ய நம்மை அர்ப்பணித்துக் கொள்வோம்.” என்பதாகத் துவங்கிய அந்த உரை,

“உலக நாடுகளுக்கும் அந்நாட்டு மக்களுக்கும் நாம் நமது வாழ்த்துகளையும் அவர்களுடன் இணைந்து பணியாற்றுவோம் என்ற உறுதியையும் தெரிவித்துக் கொள்வோம். நமது அன்பிற்கினிய தாய்த்திரு நாடான இந்தியாவிற்கு நாம் என்றும் கடமை செய்வோம்! ஜெய்ஹிந்த் ! ஜெய் ஜவான்!” என்பதாக முடிந்தது. தனது சொற்பொழிவில் விடுதலை இயக்கத்தில் மகாத்மா காந்தியின் பங்களிப்பிற்கு மரியாதை செலுத்தி  நாட்டு மக்களை ஒன்றிணைந்து செயல்பட அழைப்பு விடுத்தார்.

## மேற்கோள்கள்

## வெளி இணைப்புகள்
*Video of Nehru's "Tryst with Destiny" address 
*

பகுப்பு:இந்திய விடுதலைப் போராட்டம்
பகுப்பு:இந்திய வரலாறு
பகுப்பு:நேரு ஆட்சி
பகுப்பு:ஜவகர்லால் நேரு
சிவப்புத் தொண்டை கொண்டைக் குருவி

**சிவப்புத் தொண்டை கொண்டைக் குருவி** அல்லது **மஞ்சள் கொண்டைக் குருவி** (*Rubigula dispar*) என்பது குருவி வரிசையைச் சேர்ந்த ஒரு பறவை. இது கொண்டைக்குருவி குடும்பத்தைச் சேர்ந்தது.   இது சுமாத்திரா, சாவகம் மற்றும் பாலியில் காணப்படுகிறது.

## வகைபிரித்தல்
சிவப்புத் தொண்டை கொண்டைக் குருவி முதலில் *டர்டஸ்* பேரினத்தில் விவரிக்கப்பட்டது பின்னர் *பைக்னோனோடஸ்* பேரினத்திற்கு மாற்றப்பட்டது. அண்மைய மூலக்கூறு பலதொகுதிமரபு ஆய்வுகளில் *பைக்னோனோடஸ்* பலதொகுதிமரபு உயிரினத் தோற்றம் என கண்டறியப்பட்டது.  சிவப்புத் தொண்டை கொண்டைக் குருவி  உட்பட ஐந்து கொண்டைக்குருவிகள் *ரூபிகுலாவிற்கு* மாற்றப்பட்டன. 2008 ஆம் ஆண்டு வரை, சிவப்புத் தொண்டை கொண்டைக் குருவி, கருந்தலைக் கொண்டைக் குருவி, கருங்குடுமி கொண்டைக் குருவி, போர்னியன் கொண்டைக் குருவி போன்றவை ஓரின வகையைச் சேர்ந்தவை என கருதப்பட்டன. சில ஆய்வாளர்கள் சிவப்புத் தொண்டை கொண்டைக் குருவியானது கருந்தலை கொண்டைக் குருவியின் ஒரு துணையினமாக கருதுகின்றனர்.

## விளக்கம்
இது கிட்டத்தட்ட கொண்டை இல்லாதது, ஆழ்ந்த சிவப்பு தொண்டை மற்றும் சிவந்த கண்கள் கொண்டது.

## பரவலும் வாழ்விடமும்
இது காடுகள் மற்றும் அடர்ந்த புதர்கள் நிறைந்த பகுதியில் வாழும் பறவையாகும்.

## நடத்தையும் சூழலியலும்
இது புதரில் கூடு கட்டுகிறது; இரண்டு முதல் நான்கு முட்டைகளை இடுகிறது . இந்தக் கொண்டைக் குருவி பழங்களையும்  பூச்சிகளையும் உண்கிறது.

## மேற்கோள்கள்
 

பகுப்பு:இந்தோனேசியப் பறவைகள்
பிரேம் சங்கர் பிரசாத்

**பிரேம் சங்கர் பிரசாத்** (*Prem Shankar Prasad*) என்பவர் **பிரேம் சங்கர்** **யாதவ்** என்று அழைக்கப்படுகிறார். இவர் ஓர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் பீகார் மாநிலத்தில் கோபால்கஞ்ச் மாவட்டத்தில் உள்ள பைகுந்த்பூர் சட்டமன்றத் தொகுதியின் சட்டமன்ற உறுப்பினர் ஆவார். இவர் இராச்டிரிய ஜனதா தளம் கட்சியின் உறுப்பினராகவும் உள்ளார்.

## அரசியல் வாழ்க்கை
பிரசாத்தின் தந்தை (தியோ தத் பிரசாத் யாதவ்) பைகுந்த்பூர் தொகுதியில் மூன்று முறை சட்டமன்ற உறுப்பினர் தேர்தலில் வெற்றி பெற்றவர் ஆவார். பிரசாத் பீகார் சட்டமன்ற பொதுத்தேர்தலில் 2020ஆம் ஆண்டு இராச்டிரிய ஜனதா தள வேட்பாளராக பைகுந்த்பூர் தொகுதியில் போட்டியிட்டுத் தேர்ந்தெடுக்கப்பட்டார்.

## மேற்கோள்கள்


பகுப்பு:பீகார் அரசியல்வாதிகள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
மித்லேசு திவாரி

**மித்லேசு திவாரி** (*Mithlesh Tiwari*)(பிறப்பு 29 திசம்பர் 1971) என்பவர் இந்திய அரசியல்வாதியும் பீகாரின் மேனாள் சட்டமன்ற உறுப்பினரும் ஆவார். இவர் 2015 பீகார் சட்டமன்றத் தேர்தலில் பாரதிய ஜனதா கட்சியின் உறுப்பினராகப் பீகாரின் பைகுந்த்பூர் தொகுதியிலிருந்து பீகார் சட்டமன்றத்திற்குத் தேர்ந்தெடுக்கப்பட்டார். இவருக்குச் சவிதா தேவி என்ற மனைவியும் 1 மகன் 1 மகள் என இரண்டு குழந்தைகள் உள்ளனர்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
மறைக் குறியீட்டு அலகு

குறியாக்கவியல்  மறைக் குறியீட்டு அலகு அல்லது இணையத் துண்டம் (**block cipher)**  என்பது துண்டம் எனப்படும் பிட்களின் நிலைநீளக் குழுக்களாகச் செயல்படும் ஒரு தீர்மானகரமான வழிமுறை அலகு ஆகும்.  இவை பல குறியாக்க நெறிமுறைகள் அடிப்படையிலான கட்டுமான அலகுத் தொகுதிகளாகும்.  இவை தரவுகளைத் தேக்கி  வைப்பதிலும் பரிமாறுவதிலும்  தரவுப் பாதுகாப்பைப் பேணுவதிலும்  குறியாக்கம் வழி உருவாக்கப்படும்  ஏற்பு வரன்முறை அலகுகளாகும்.

ஒரு மறைக்குறியீட்டலகு  அத்துண்டங்களை மாறாத உருமாற்றமாக பயன்படுத்துகிறது. ஒரு பாதுகாப்பான மறைக்குறியீட்டு  அலகு கூட ஒரு நிலையான யைப் பயன்படுத்தி  ஒரு தொகுதி தரவை மட்டுமே ஒரு நேரத்தில் குறியாக்குவதற்கு ஏற்றது.  மறைதிறமும் நம்பகத்தன்மையும் சார்ந்த பாதுகாப்பு இலக்குகளை அடைய பாதுகாப்பான வழியில் அவற்றை மீண்டும் மீண்டும் பயன்படுத்த  இசையும்படி பல செயல்பாட்டு முறைகள் வடிவமைக்கப்பட்டுள்ளன. இருப்பினும் ,  இவை உலகளாவிய ஹாஷ் செயல்பாடுகள் மற்றும் சூடோரேண்டம் எண்  உருவாக்கிகள் போன்ற பிற குறியாக்க நெறிமுறைகளில் கட்டுமான அலகுகளாகவும் இடம்பெறலாம்.
## மேலும் காண்க

* மறைகுறிப் பாதுகாப்புச் சுருக்கம்
* குறியாக்கவியல் தலைப்புகள்
* XOR மறைக்குறியீடு

## மேற்கோள்கள்

## மேலும் படிக்க
* 

## வெளி இணைப்புகள்
* A list of many symmetric algorithms, the majority of which are block ciphers.
* The block cipher lounge
* What is a block cipher? from RSA FAQ
* Block Cipher based on Gold Sequences and Chaotic Logistic Tent System

பகுப்பு:அராபியக் கண்டுபிடிப்புகள்
பகுப்பு:குறியாக்க அலகுகள்
பகுப்பு:குறியாக்கவியல்
கருஞ்சாம்பல் தலை கொண்டக் குருவி

**கருஞ்சாம்பல் தலை கொண்டைக் குருவி** ( grey-headed bulbul ) (*Brachypodius priocephalus*) என்பது கொண்டைக்குருவி குடும்பத்தின் உறுப்பினராகும்.   இது  தென்மேற்கு இந்தியாவில் மேற்குத் தொடர்ச்சி மலைகளைளைச் சேர்ந்தது. மேலும் இது கோவாவின் தெற்கிலிருந்து தமிழ்நாடு வரை 1200மீ உயரம்வரை காணப்படுகிறது. முக்கியமாக இது ஆறுகள் மற்றும் காடுகளுக்குள் உள்ள சதுப்பு நிலங்களுக்கு அருகில் உள்ள அடர்ந்த நாணல் அல்லது முட்புதர்களில் காணப்படுகிறது. இது ஒரு தனித்துவமான குரலைக் கொண்டுள்ளன. இது அடர்த்தியான தாவரங்களை இருப்பிடமாகக் கொண்டவை.

## விளக்கம்
கருஞ்சாம்பல் தலை கொண்டக் குருவியானது கொண்டைக்குருவியைவிட அளவில் சற்றுச் சிறியதாக சுமார் 19 செ.மீ. நீளம் இருக்கும். அலகு பசுமை தோய்ந்த மள்ஞள் நிறத்திலும், விழப்படலம் கருஞ்சாம்ப்ல் நிறத்திலும், கால்கள் ஆரஞ்சு மஞ்சள் நிறத்திலும் இருக்கும்.

தோற்றத்தில் இது அளவில் சிறிய பச்சைப்புறாவோ என்று ஐயுரதக்கதாக இருக்கும். தலை கருஞ்சாம்பல் நிறத்தில் இருக்கும். நெற்றி பச்சையாக இருக்கும். உடலின் மேற்பகுதி ஆலிவ் பச்சையாகப் பழுப்புப் பெரும் புள்ளிகளுடன் காட்சியளிக்கும். வால் மேற்போர்வை இறகுகளும் நடுவாலும் கருஞ்சாம்பல் நிறத்தில் இருக்கும். வாலின் ஓர இறகுகள் ஆலிவ் தோய்ந்த ஆழ்ந்த பழுப்பு நிறமாக கருஞ்சாம்பல் நிற முனைகளோடு காட்சியளிக்கும். மோவாய் கருப்பாகவும், வயிறு ஆலிவ் பச்சையாகவும், வால் சதுரமாகவும் இருக்கும்.

## நடத்தையும் சூழலியலும்
இப்பறவை தனித்தோ, இணையாகவோ, சிறு கூட்டமாகவோ காணப்படும். கருஞ்சாம்பல் தலை கொண்டைக் குருவி இனப்பெருக்கம் செய்யாத பருவத்தில் மற்ற கலப்பு இனப் பறவைக் கூட்டங்களோடு சேர்ந்து இரைதேடும்.
இடது|thumb| ஒரு இணை

### இனப்பெருக்கம்
கருஞ்சாம்பல் தலை கொண்டைக் குருவி சனவரி முதல் சூன் வரை இனப்பெருக்கத்தில் ஈடுபடும். இனப்பெருக்கம் ஏப்ரல் மாதத்தில் உச்சத்தை எட்டுகிறது. புதர்களில் தாழ்வான இடத்தில் காய்ந்த புல், பட்டை, மூங்கில் இலை, வேர் முதலியவற்றைக் கொண்டு சிலந்தி நூலால் கோப்பை வடிவில் ஒரு வாரகாலம் செலவழித்து  கூடு அமைக்கும். அமைதிப் பள்ளத்தாக்கு தேசிய பூங்காவில் நடத்தப்பட்ட ஆய்வில் பல கூடுகள் *சைஜிஜியம்* இனத்தின் மரக்கன்றுகள் அல்லது *ஓக்லாண்ட்ரா டிராவன்கோரிகாவின்* நாணல்களில் செய்யப்பட்டிருப்பது கண்டறியப்பட்டது. பொதுவாக இவை ஒரு முட்டை இடும். சில நேரங்களில் இரண்டு முட்டைகளையும் இடும். இவை 12 முதல் 14 நாட்கள் வரை அடைகாக்கும். இவற்றின் முட்டைகள் சில நேரங்களில் பனங்காட்டு அணில்களால் அழிக்கப்பட்டு உண்ணப்படுகின்றன. முட்டைகள் வெளிர் இளஞ்சிவப்பு முதல் லாவெண்டர்  இருக்கும்.   பெற்றோரான இரு பறவைகளும் முட்டையை அடைகாத்தல் குஞ்சுகளை பராமரித்தலில்  பங்கேற்கின்றன. குஞ்சுகள் 11 முதல் 13 நாட்களுக்குப் பிறகு கூட்டை விட்டு வெளியேறும்.

### உணவு
இதன் உணவில் முக்கியமாக பழங்கள் (>65%) மற்றும் முதுகெலும்பிலி விலங்குகள் (>30%) உள்ளன. பழங்களில் *[[நாவல் (மரம்)|நாவல்]]*,  *[[பொலவக்கொடி|பொலவக்கொடி பழம்]],* *[[உண்ணிச்செடி|உண்ணிப் பழம்]]* ஆகியவை அடங்கும்.

## மேற்கோள்கள்

## வெளி இணைப்புகள்

* Photographs and media

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தென்னிந்தியப் பறவைகள்
மஞ்சீத் குமார் சிங்

**மஞ்சீத் குமார் சிங்** (*Manjeet Kumar Singh*) என்பவர் ஒரு இந்திய அரசியல்வாதியும் பீகார் மேனாள் சட்டமன்ற உறுப்பினரும் ஆவார். இவர் 2010ஆம் ஆண்டு நடைபெற்ற பீகார் சட்டமன்றத் தேர்தலில் ஐக்கிய ஜனதா தளம் சார்பில் பீகாரில் உள்ள பைகுந்த்பூர் சட்டமன்றத் தொகுதியிலிருந்து பீகார் சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் சட்டமன்றத்தின் முன்னாள் உறுப்பினர்கள்
பமுதியா சட்டமன்றத் தொகுதி

**பமுதியா சட்டமன்றத் தொகுதி** (*Bamutia Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தின் ஒரு பகுதியாகும். இச்சட்டமன்றத் தொகுதி பட்டியல் சாதியினருக்காக ஒதுக்கப்பட்டுள்ளது. இது திரிபுரா மேற்கு மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்

### 2023

 

### 2018 தேர்தல்

### 2013

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* மேற்கு திரிபுரா மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:மேற்கு திரிப்புரா மாவட்டம்
கருங்குடுமி கொண்டைக் குருவி

**கருங்குடுமி  கொண்டைக் குருவி**  ( black-crested bulbul) (*Rubigula flaviventris*) என்பது குருவி வரிசையைச் சேர்ந்த ஒரு பறவையாகும் இது கொண்டைக்குருவி குடும்பத்தைச் சேர்ந்தது.   இது இந்தியத் துணைக்கண்டத்திலிருந்து தென்கிழக்கு ஆசியா வரை காணப்படுகிறது.

## வகைப்பாடு
கருங்குடுமி கொண்டைக் குருவி  முதலில் *வேங்கா* பேரினத்தில் விவரிக்கப்பட்டது. ஆனால் பின்னர் *பிக்னோனோடஸ்* பேரினத்திற்கு மாற்றப்பட்டது. அண்மைய மூலக்கூறு பலதொகுதி ஆய்வுகளில் *பைக்னோனோடஸ்* பேரினத்தில் பலதொகுதிமரபு உயிரினம் என்று கண்டறியப்பட்டது. மேலும் கருங்குடுமி கொண்டைக் குருவி உட்பட ஐந்து கொண்டைக்குருவி இனங்கள் *ரூபிகுலா* பேரினத்துக்கு மாற்றப்பட்டன.

2008 ஆம் ஆண்டு வரை, கருங்குடுமி கொண்டைக் குருவி கருந்தலைக் கொண்டைக் குருவி, சிவப்புத் தொண்டை கொண்டைக் குருவி, சுடர் தொண்டைக் கொண்டைக் குருவி, போர்னியன் கொண்டைக் குருவி போன்றவை ஓரின வகையைச் சேர்ந்தவை என கருதப்பட்டன.

### துணை இனங்கள்
இதில் எட்டு துணையினங்கள் அங்கீகரிக்கப்பட்டுள்ளன:

* **கருங்குடுமி  மஞ்சள் கொண்டைக் குருவி** ( *P. f. flaviventris* ) – ( டிக்கெல், 1833) : நேபாளம், வடக்கு மற்றும் கிழக்கு இந்தியாவிலிருந்து (மத்திய இந்தியாவில் பச்மாரி உட்பட) தெற்கு சீனா மற்றும் மத்திய மியான்மர் வரை காணப்படுகிறது
* *P. f. vantynei* – Deignan, 1948 : கிழக்கு மற்றும் தெற்கு மியான்மரில் இருந்து தெற்கு சீனா மற்றும் வடக்கு இந்தோசீனா வரை காணப்பட்டது
* *P. f. xanthops* – Deignan, 1948 : தென்கிழக்கு மியான்மர் மற்றும் மேற்கு தாய்லாந்தில் காணப்படும்
* *P. f. auratus* – Deignan, 1948 : வடகிழக்கு தாய்லாந்து மற்றும் மேற்கு லாவோஸில் காணப்படுகிறது
* *P. f. johnsoni* – ( Gyldenstolpe, 1913) : முதலில் ஒரு தனி இனமாக விவரிக்கப்பட்டது. மத்திய மற்றும் கிழக்கு தாய்லாந்து, தெற்கு இந்தோசீனாவில் காணப்படுகிறது
* *P. f. elbeli* - டீக்னன், 1954 : தாய்லாந்தின் கிழக்குக் கடற்கரையில் உள்ள தீவுகளில் காணப்பட்டது
* *P. f. negatus* – Deignan, 1954 : தெற்கு மியான்மர் மற்றும் தென்மேற்கு தாய்லாந்தில் காணப்படுகிறது
* *P. f. caecilii* – Deignan, 1948 : வடக்கு மலாய் தீபகற்பத்தில் கண்டுபிடிக்கப்பட்டது

இடது|thumb| Kaeng Krachan Nat'l Park - தாய்லாந்து
thumb|கருங்குடுமி கொண்டைக் குருவி

## விளக்கம்
கருங்குடுமி கொண்டைக் குருவி  பொதுவாக சுமார் 19 ஆகும் செ.மீ நீளம் இருக்கும். இதன் பெயருக்கு ஏற்றபடி, இந்த கொண்டைக் குருவியின் தலை கருப்பு நிறத்திலும், உடலின் மற்ற பகுதிகள் மஞ்சள் நிறத்திலும் இருக்கும். ஆண் பெண் இரு பறவைகளின் இறகுகள் ஒரே மாதிரியானவையாக உள்ளன. இளம் பறவைகள் சற்றே மங்கிய நிறத்தில் காணப்படும்.

## பரவலும் வாழ்விடமும்
இது காடு மற்றும் அடர்ந்த புதர்கள் நிறைந்த பகுதியில் வாழக்கூடியது.

## நடத்தையும் சூழலியலும்
இது  புதரில் கூடு கட்டுகிறது; இரண்டு முதல் நான்கு முட்டைகளை இடுகிறது. கருங்குடுமி கொண்டைக் குருவி பழங்களையும் பூச்சிகளையும் உண்ணும்.

## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:தென் சீனப் பறவைகள்
பகுப்பு:நேபாளப் பறவைகள்
சுடர் தொண்டைக் கொண்டைக் குருவி

**சுடர் தொண்டைக் கொண்டைக் குருவி**  ( flame-throated bulbul) (*Rubigula gularis*) என்பது குருவி வரிசையில் உள்ள ஒரு பறவை ஆகும். இது கொண்டைக்குருவி குடும்பத்தைச் சேர்ந்தது. இது கோவாவின் மாநிலப் பறவையாகும். இப்பறவை தென்னிந்தியாவில் மேற்குத் தொடர்ச்சி மலைக் காடுகளில் மட்டுமே காணப்படுகிறது. முன்னர் இது கருங்குடுமி கொண்டைக் குருவியின் துணையினமாக சேர்க்கப்பட்டது. பின்னர் இது தனி இனம் என்ற நிலைக்கு உயர்த்தப்பட்டது. இதன் அடிப்பகுதி மஞ்சளாகவும் முதுகு ஆலிவ் பச்சையாகவும் உள்ளது. தொண்டையில் முக்கோண வடிவில் ஆரஞ்சு-சிவப்புத் திட்டும்,  கருப்பு தலையில் மாறுபட்டு காணப்படும் வெள்ளை விழிப்படலம் காணப்படுகிறது. இது காடுகளில் பழங்களையும் சிறு பூச்சிகளுக்காக கூட்டமாக உணவு தேடுவதை வழக்கமாகக் கொண்டுள்ளது. இப்பறவையின் கரல் செம்மீசைச் சின்னானின் குரலைப்  போலவே ஒலிக்கும். இந்த இனம் கடந்த காலத்தில் சிவப்புத் தொண்டை கொண்டைக் குருவி மற்றும் கருந்தலை கொண்டைக் குருவி போன்ற பெயர்களால் குறிப்பிடப்பட்டது. ஆனால் அவை தெளிவற்ற பெயர்களாக *[[கருங்குடுமி கொண்டைக் குருவி]]* மற்றும் *[[சிவப்புத் தொண்டை கொண்டைக் குருவி]]* போன்ற பிற இனங்களையும் குறிக்கும் பெயராக இருந்தது.

## விளக்கம்
இடது|thumb| வெள்ளை விழிப்படலம் தனித்துவமானது
சுடர் தொண்டை கொண்டைக் குருவி சுமார் 18 செ.மீ நீளம் இருக்கும். இதன் முதுகு ஆலிவ்-பச்சை நிறத்திலும், அடிப்பகுதி மஞ்சள் நிறத்திலும், கொண்டை  இல்லாத சதுரமான கருப்பு தலையும், ஆரஞ்சு-சிவப்பு தொண்டையும் உள்ளது. வெள்ளையான விழிப்படலமானது இதன் கருத்த தலையில் மாறுபட்டுக் காணப்படும். கால்கள் பழுப்பு நிறமாகவும், அலகிடைப் பிளவு மஞ்சள் கலந்த இளஞ்சிவப்பு நிறமாகவும் இருக்கும். அலகு அடர் பழுப்பு முதல் கருப்பு வரை இருக்கும். இளம் பறவைகளின் இறகுகள் விவரிக்கப்படவில்லை.

## பரவலும் வாழ்விடமும்
தெற்கு மகாராட்டிரம் மற்றும் கோவாவில் இருந்து தெற்கே மேற்குத் தொடர்ச்சி மலைகளில் சுடர் தொண்டை கொண்டைக் குருவி காணப்படுகிறது. காட்டுப் பறவையான இது காடுகளின் ஓரங்களில் அல்லது காபி தோட்டங்களுக்குள் அரிதாகவே காணப்படும்.

## நடத்தையும் சூழலியலும்
சுடர் தொண்டை கொண்டைக் குருவி சிறிய கூட்டங்களாக காணப்படும். இது பெரும்பாலும் நீரோடைகள் மற்றும் பள்ளத்தாக்குகள் கொண்ட பசுமையான காடுகளில் வாழ்கிறது. சுடர் தொண்டை கொண்டைக் குருவி  பழங்களையும்,  பூச்சிகளையும் உண்கிறது,  சில சமயங்களில் பிற இனப் பறவைகளுடன் கூட்டம் சேர்ந்து உணவு தேடும்.

மேற்குத் தொடர்ச்சி மலைகளுக்குள் பருவகாலத்திற்கு ஏற்ப நகர்கிறது.

இவை பெப்ரவரி முதல் ஏப்ரல் வரை இனப்பெருக்கத்தில் ஈடுபடுகின்றன. இதன் கூடு சிறிய கோப்பை வடிவில் இருக்கும்.  தரை மட்டத்திலிருந்து ஒன்று முதல் மூன்று மீட்டர் வரையிலான உயரத்தில் மரத்தில் கட்டுகிறது. இது தன் கூட்டை பொதுவாக மஞ்சள் நிற இலைகளால், சிலந்தி வலைகளால் பிணைத்து உருவாக்குகிறது.

## மேற்கோள்கள்

## வெளி இணைப்புகள்
* 

பகுப்பு:தென்னிந்தியப் பறவைகள்
சர்தார் படேல் பல்கலைக்கழகம், மண்டி

**சர்தார் படேல் பல்கலைக்கழகம், மண்டி** (*Sardar Patel University Mandi*) இந்தியாவின் இமாச்சலப் பிரதேசத்திலுள்ள மண்டி நகரத்தில் உள்ளது. முன்னர் சர்தார் வல்லபாய் படேல் கிளசுடர் பல்கலைக்கழகம் என்று அழைக்கப்பட்ட இந்நிறுவனம்,  2022 ஆம் ஆண்டு ஏப்ரல் மாதத்தில் இமாச்சலப் பிரதேச அரசாங்கம்  இமாச்சலப் பிரதேச மாநிலத்தின் இரண்டாவது பல்கலைக்கழகம் என்ற தகுதியை வழங்கியது.

## மேற்கோள்கள்

## புற இணைப்புகள்
* Official website 

பகுப்பு:இமாச்சலப் பிரதேசம்
பகுப்பு:இந்தியப் பல்கலைக்கழகங்கள்
கரு மெய்இருவித்திலி

**கரு மெய்இருவித்திலி**(core eudicots) என்பது மெய்இருவித்திலித் தாவரங்களின் இரு பெரும் பிரிவுகளில் ஒன்றாகும். *அடி மெய்இருவித்திலி*(basal eudicots) என்பது மற்றொரு பெரும் பிரிவாகும். அடி மெய்இருவித்திலிகளின் முறைசார்பற்ற பெயராக *புறமரபுவழித் தொகுதி*(paraphyletic) ஆகும். கரு மெய்இருவித்திலித் தொகுதியை, *ஒற்றை மரபுவழித் தொகுதி* (monophyletic) என்பர். 2010 ஆம் ஆண்டின் ஆய்வுப்படி இந்த கரு மெய்இருவித்தி அல்லது ஒற்றை மரபுவழித் தொகுதித் தாவரங்கள் மேலும் இரு மரபுவழி(Gunnerales & Pentapetalae) கிளைகளாகப் பிரிக்கப்பட்டுள்ளன.

## மரபு வழி தோற்றம்

மெய்இருவித்திலிகளின் மரபு வழி தோற்றமானது கீழுள்ள மரபுக்கிளை படம் மூலம் விளக்கப்படுகிறது:

----

## மேற்கோள்கள்

பகுப்பு:தாவர வகைப்பாட்டியல்
துத்தநாக இருபாசுபைடு

**துத்தநாக இருபாசுபைடு** (*Zinc diphosphide*) என்பது ZnP2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 2.1 எலக்ட்ரான் வோல்ட்டு ஆற்றல் இடைவெளியைக் கொண்ட ஒரு சிவப்பு நிற குறைக்கடத்தி திண்மப் பொருளாகும்.  துத்தநாக-பாசுபரசு பிணைப்பு அமைப்பில் உள்ள இரண்டு சேர்மங்களில் இதுவும் ஒன்றாகும். இதே அமைப்பிலுள்ள மற்றொரு சேர்மம் Zn3P2 என்ற வாய்ப்பாட்டைக் கொண்ட  துத்தநாக பாசுபைடு சேர்மமாகும். 

## தயாரிப்பு
துத்தநாகத்துடன் பாசுபரசு சேர்ந்து வினைபுரிவதால் துத்தநாக இருபாசுபைடு உருவாகும். 

:2 Zn  +  P4   →  2 ZnP2

## கட்டமைப்பு
ZnP2 அறை-வெப்பநிலை நாற்கோண வடிவத்தைக் கொண்டுள்ளது. சுமார் 990 °செல்சியசு வெப்பநிலையில் இது ஒற்றைச்சரிவச்சு படிக  வடிவமாக மாறுகிறது. இந்த இரண்டு வடிவங்களிலும், பாசுபரசு அணுக்களின் சங்கிலிகள் உள்ளன. நற்கோணக வடிவத்தில் திருகு சுழல் சங்கிலியும் ஒற்றை சரிவச்சு வடிவத்தில் அரை சுழல் சங்கிலியும் காணப்படுகின்றன.

இந்த சேர்மம் Zn-Cd-P-As நான்கிணைதிற  அமைப்பின் ஒரு பகுதியாகும். இவ்வமைப்பின் மற்ற இருபடி சேர்மங்களுடன் பகுதி திண்ம கரைசலை இது வெளிப்படுத்துகிறது.

## பாதுகாப்பு
துத்தநாக பாசுபைடைப் போலவே துத்தநாக இருபாசுபைடும் நச்சுத்தன்மை கொண்டதாகும். ஏனெனில் இச்சேர்மம் இரைப்பை அமிலத்துடன்  வினைபுரியும் போது பாசுபீன் வாயுவை வெளியிடுகிறது. 

## மேற்கோள்கள்

பகுப்பு:துத்தநாக சேர்மங்கள்
பகுப்பு:பாசுபைடுகள்
இரந்தீர் பிரசாத்து

**இரந்தீர் பிரசாத்து**  (*Randhir Prasad*)  இந்தியாவைச் சேர்ந்த  ஓர் அரசியல்வாதியாவார்.  இவர் பீகாரில் உள்ள கிரீதிக்கு  பகுதியைச் சேர்ந்த  ஒரு தொழிலதிபரும் ஆவார்.  ஒரு பணக்கார குடும்பத்தின் மூன்று மகன்களில் ஒருவரான இவர்  கிரீதிக்கு  கல்லூரியில் மாணவர் சங்கத்தின் பொதுச் செயலாளராகப் பணியாற்றினார். 1971 ஆம் ஆண்டு முதல்  கிரீதிக்கு நகராட்சியின் தலைவராகப் பணியாற்றினார். பீகார், உத்தரபிரதேசம் மற்றும் ஒரிசா உட்பட பல மாநிலங்களில் நூற்றுக்கணக்கான மதுபானக் கடைகளை இவர் வைத்திருந்தார்.

கிரீதிக்கில் , பிரசாத் ராபின் ஊடு போன்ற ஒரு நபராகக் காணப்பட்டார், உள்ளூர் சமூகத்திற்கான ஒரு கொடையாளியாக இவர் பெயர் பெற்றார். 1979 ஆம் ஆண்டு தன்பாத் மாவட்டத்தில் 233 பேர் கள்ளச்சாராயம்  குடித்து இறந்ததை அடுத்து, இவரது நற்பெயர் ஊழலால் தடுமாற்றம் கண்டது.  இருப்பினும், கிரீதிக்கில்   இவரது நற்பெயர் உறுதியாகவே இருந்தது, மேலும் இவர் 1980 ஆம் ஆண்டு நடைபெற்ற பீகார் சட்டமன்றத் தேர்தலில் கிரீதிக்கு தொகுதிக்கு காங்கிரசு  வேட்பாளராக பரிந்துரைக்கப்பட்டார். இவர் சட்டப் பேரவைத் தேர்தலில் போட்டியிட்டது அதுவே முதல் முறையாகும்.

இரந்தீர் பிரசாத்து மே 16, 1980 ஆம் ஆண்டு மே மாதம் 16 ஆம் தேதியன்று  தேர்தலுக்கு இரண்டு வாரங்களுக்கு முன்பு, தனது 35 ஆவது வயதில் ஒரு சலை  விபத்தில் இறந்தார்  கிரீதிக்கில்  தேர்தல் தடை செய்யப்பட்டு 1981 ஆம் ஆண்டில்  நடைபெற்றது.. இவரது விதவை மனைவி  ஊர்மிளா தேவி அந்த தொகுதிக்கு வேட்பாளராக நிறுத்தப்பட்டார். எந்த அரசியல் அனுபவமும் இல்லாத தேவி, தற்போதைய இந்திய பொதுவுடமைக் கட்சியின்  மூத்த அரசியல்வாதியான சதுரானன் மிசுராவை 55.71% வாக்குகள் பெற்று  தோற்கடித்தார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1980 இறப்புகள்
பகுப்பு:பீகார் அரசியல்வாதிகள்
உதய் சிங்

**உதய் சிங்** (*Uday Singh*) இந்தியாவைச் சேர்ந்த ஓர் அரசியல்வாதியாவார். 1952 ஆம் ஆண்டு நவம்பர் மாதம் 9 ஆம் தேதியன்று இவர் பிறந்தார்.  இந்தியாவின் 14 ஆவது மற்றும் 15 ஆவது மக்களவைகளில் இவர் உறுப்பினராக இருந்தார்.  பாரதிய சனதா கட்சியின் உறுப்பினராக பீகாரின் பூர்ணியா தொகுதியை உதய் சிங் பிரதிநிதித்துவப்படுத்தினார். இவர் மாதுரி சிங்கின்  மகனாக அறியப்படுகிறார். மாதுரி சிங்கும் இதே தொகுதியில் இருந்து இரண்டு முறை நாடாளுமன்ற உறுப்பினராக இருந்தவர் ஆவார். 2019 ஆம் ஆண்டு தேர்தலுக்கு முன் இவர் இந்திய தேசிய காங்கிரசு கட்சிக்கு மாறினார். பீகாரின் பணக்கார மற்றும் சக்திவாய்ந்த குடும்பத்தைச் சேர்ந்த இவர் 18000 ஏக்கருக்கும் அதிகமான நிலத்திற்கு சொந்தக்காரர் ஆவார். இவரிடம் தனி விமானமும் இருந்தது.  ஒரு தொழிலதிபராக பாரதீய சனதா மற்றும் காங்கிரசு கட்சிக்கு மிகவும் நெருக்கமானவராகவும் இருந்தார்.

## மேற்கோள்கள்

பகுப்பு:1952 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
முதலாம் தரணிந்திரவர்மன்

**முதலாம் தரணிந்திரவர்மன்** (*Dharanindravarman* I) கி.பி.1107 முதல் 1113 வரை கெமர் பேரரசை ஆட்சி செய்த அரசராவார். இவரது தம்பி ஆறாம் செயவர்மன் இறந்ததைத் தொடர்ந்து இவர் அரியணை ஏறினார். இவர் ஆறாம் செயவர்மனின் முன்னாள் மனைவி ராணி விசயேந்திரலட்சுமியை மணந்தார். இவர் தனது மருமகன் இரண்டாம் சூரியவர்மனால் போரில் கொல்லப்பட்டதாக ஒரு கல்வெடு மூலம் அறியப்படுகிறது.

## சான்றுகள்

பகுப்பு:கம்போடிய அரசர்கள்
பகுப்பு:கம்போடிய வரலாறு
இரண்டாம் தரணிந்திரவர்மன்

**இரண்டாம் தரணிந்திரவர்மன்** (*Dharanindravarman* II) (*பரமநிஷ்கலபாதன்*) எனவும் அறியப்படுகிறார் ) 1150 முதல் 1160 வரை கெமர் பேரரசின் அரசராக இருந்தார்.

இவர் மூன்றாம் ஹர்ஷவர்மனின் மகளான இளவரசி சிறீ செயராச சூடாமணியை மணந்தார். இவர்களின் மகன் ஏழாம்  செயவர்மன் இவருக்குப் பின் இவரது உறவினர் இரண்டாம் சூர்யவர்மன் பதவிக்கு வந்தார். யுஹாய் கலைக்களஞ்சியம் ஒன்று, கி.பி.1155 இல் "ஜென்லா-லுவோஹு" (அதாவது கம்போடியா) பாடல் பேரரசருக்கு இரண்டு யானைகள் பரிசாக  அளிக்கப்பட்டதாக கூறுகிறது.

## சான்றுகள்

## வெளி இணைப்புகள்
http://angkor1431.tripod.com/index/id19.html History of Jayavarman VII]
பகுப்பு:கம்போடிய இந்துக்கள்
பகுப்பு:கம்போடிய அரசர்கள்
பகுப்பு:கம்போடிய வரலாறு
சாரிலம் சட்டமன்றத் தொகுதி

**சாரிலம் சட்டமன்றத் தொகுதி** (*Charilam Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது. இத்தொகுதி பட்டியல் பழங்குடியினருக்கு ஒதுக்கப்பட்டுள்ளது. இது மேற்கு திரிபுரா மக்களவைத் தொகுதியின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்

### 2023

 

### 2018 தேர்தல்

### 2013

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* சிபாஹிஜாலா மாவட்டம்

## மேற்கோள்கள்

*  


பகுப்பு:சிபாகிஜாலா மாவட்டம்
பகுப்பு:திரிபுரா சட்டமன்றத் தொகுதிகள்
கிரேக் ஓவர்டன்

**கிரெக் ஓவர்டன்** (பிறப்பு: ஏப்ரல் 10, 1994) இங்கிலாந்துத் துடுப்பாட்ட வீரர் ஆவர். இவர் சோமர்செட் மற்றும் இங்கிலாந்துக்காக விளையாடுகிறார். இவர் ஒரு பன்முக வீரர் ஆவார், வலது கை மித வேகத்தில் பந்து வீசுகிறார் மற்றும் வலது கையால் மட்டையாடுகிறார். இவர் டிசம்பர் 2017 இல் இங்கிலாந்துக்காக சர்வதேச போட்டிகளில் அறிமுகமானார்  இவரது இரட்டை சகோதரர் ஜேமி ஓவர்டனும் இங்கிலாந்துக்காக துடுப்பாட்டம் விளையாடுகிறார்.

## உள்ளூர் போட்டிகளில்
ஓவர்டன் 2012 கவுண்டி வாகையாளர் போட்டித் தொடரில்  சோமர்செட் அணிக்காக அறிமுகமானார். இவர் 2012 தொடரில் 12 வீழ்த்தல்கள் எடுத்தார்  மற்றும்  75 ஓட்டங்கள் எடுத்தார். இதே தொடரில் தனது முதல் அரை நூறுகளைப் பதிவு செய்தார். அதே ஆண்டில் சோமர்செட் அணிக்கு  பட்டியல் அ  துடுப்பாட்டத்தில்  அறிமுகமானார்.

முதுகில் ஏற்பட்ட காயம்  காரணமாக ஓவர்டனால் 2013 தொடரில் பெரும்பாலும் விளையாட முடியவில்லை. இத்தொடரில் ஒரு  போட்டியில் மட்டும் விளையாடினார்.

2014 வருடத்தில் சோமர்செட் அணியின் முக்கிய வீரரானார். இவர் கவுண்டி வாகையாளர் தொடரில் 431 ஓட்டங்கள் எடுத்தார்.மேலும்  42 இலக்குகளையும் எடுத்தார். லங்காசயருக்கு எதிரான ஆட்டத்தில், ஓவர்டன் 99 ஓட்டங்கள் எடுத்து ஆட்டமிழந்தார். இருபது20 வடிவத்தில் அறிமுகமான ஓவர்டன், இவ்வடிவ போட்டிகளில் சற்று தடுமாறினார்.

## சர்வதேச போட்டிகளில்
செப்டம்பர் 2017 இல், 2017-18 ஆஷஸ் தொடருக்கான இங்கிலாந்தின் தேர்வு  அணியில் ஓவர்டன் இடம்பிடித்தார். 2 டிசம்பர் 2017 அன்று அடிலெய்டில் நடந்த இரண்டாவது போட்டியில் இங்கிலாந்துக்காக சர்வதேசப் போட்டிகளில் அறிமுகமானார். இவருடைய முதல் சர்வதேச வீழ்த்தல் ஸ்டீவ் ஸ்மித் ஆவார். இவர் 21 சூன் 2018 அன்று ஆஸ்திரேலியாவுக்கு எதிரான போட்டியில் இங்கிலாந்துக்காக ஒரு நாள் போட்டிகளில் அறிமுகமானார்.

## மேற்கோள்கள்

பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
பகுப்பு:டெவான் துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1994 பிறப்புகள்
ஈய பொலோனைடு

**ஈய பொலோனைடு** (*Lead polonide*) என்பது PbPo என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஈயத்தின் பொலோனைடு உப்பாக இது கருதப்படுகிறது. பொலோனியம் ஆல்ஃபா சிதைவு அடைவதனால் இயற்கையாகவே காரீய பொலோனைடு தோன்றுகிறது.

## தயாரிப்பு
வெற்றிடத்தில் பொலோனியம் ஆவியும் ஈயமும் வினைபுரிந்து காரீய பொலோனைடு உருவாகிறது.

## பண்புகள்
ஈயம் தெலூரைடு போல காரீய பொலோனைடும் சோடியம் குளோரைடு கட்டமைப்பைக் கொண்டுள்ளது. Fm3m (எண். 225) என்ற இடக்குழுவும் a = 6.59 Å என்ற அணிக்கோவை மாறிலி அளவும் கொண்டு கனசதுரப் படிகக் கட்டமைப்பில் இப்படிகம் உருவாகிறது.

## மேற்கோள்கள்

பகுப்பு:ஈயம்(II) சேர்மங்கள்
பகுப்பு:பொலோனைடுகள்
சுரேந்திர ரெட்டி

**சுரேந்திர ரெட்டி** (*Surendra Reddy*) இந்தியாவைச் சேர்ந்த ஓர் அரசியல்வாதியாவார். 1931 ஆம் ஆண்டு அக்டோடபர் மாதம் 10 ஆம் தேதியன்று இவர் பிறந்தார். ஆந்திரப் பிரதேச மாநிலத்தில் உள்ள மகபூபாபாத்தில் இருந்து தேர்ந்தெடுக்கப்பட்டு 3 ஆவது மக்களவை உறுப்பினராக இருந்தார்.

வாரங்கலில் இருந்து 4, 9 மற்றும் 10 ஆவது மக்களவைக்கு உறுப்பினராகத் தேர்ந்தெடுக்கப்பட்டார்.

## தனிப்பட்ட வாழ்க்கை
சுரேந்திர ரெட்டி 1956 ஆம் ஆண்டு நவம்பர் 28 ஆம் தேதியன்று செயமாலா ரெட்டியை மணந்து கொண்டார். இவர்களுக்கு ஒரு மகன் மற்றும் இரண்டு மகள்கள் இருந்தனர். சுரேந்திர ரெட்டியின் பேரன் விநாயக் ரெட்டி, தக்குபதி வெங்கடேசின் மூத்த மகள் ஆசுரிதா தக்குபதியை மணந்தார்.

## அரசியல் வாழ்க்கை
இந்திய தேசிய காங்கிரசு கட்சியில்  இணைந்து 1965 ஆம் ஆண்டில்  மகபூபாபாத் தொகுதியில் இருந்து நாடாளுமன்ற உறுப்பினரானார். 1967 ஆம் ஆண்டில்  வாரங்கல் தொகுதியில் இருந்து மீண்டும் தேர்ந்தெடுக்கப்பட்டார்.  1978 ஆம் ஆண்டில் ஆந்திரப் பிரதேச சட்டமன்றத்திற்கு தோர்னக்கல்லில் இருந்து தேர்ந்தெடுக்கப்பட்டார். 1983  ஆம் ஆண்டில்  மீண்டும் அதே தொகுதியில் இருந்து 185 பேரில் வெற்றி பெற்று தேர்ந்தெடுக்கப்பட்டார். 1989 மற்றும் 1991 ஆம் ஆண்டுகளில்  வாரங்கலில் இருந்து இரண்டு முறை நாடாளுமன்ற  உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:1931 பிறப்புகள்
சிறீ செயராச சூடாமணி

thumb|582x582px| பிரஜ்னாபரமிதா தேவி போன்ற '''சிறீ செயராச சூடாமணியின்''' உருவப்படம்.
**சிறீ செய ராச சூடாமணி** (Sri Jayarajacudamani) (12 ஆம் நூற்றாண்டு), கெமர் பேரரசின் இளவரசியும், ராணி மனைவியும்  ஆவார்.இவர் மூன்றாம் ஹர்ஷவர்மனின் மகளாகவும்  மிகவும் சக்திவாய்ந்த மன்னன் ஏழாம் செயவர்மனின் தாயுமாவார்.

## சான்றுகள்

பகுப்பு:கம்போடிய இந்துக்கள்
பகுப்பு:கம்போடிய வரலாறு
போர்னியன் கொண்டைக் குருவி

**போர்னியன் கொண்டைக் குருவி** (Bornean bulbul ( *Rubigula montis* ) என்பது குருவி வரிசையைச் சேர்ந்த ஒரு பறவையாகும். இது கொண்டைக்குருவி குடும்பத்தைச் சேர்ந்தது.   இது போர்னியோ தீவில் மட்டுமே காணப்படுகிறது. 

## வகைப்பாடு
போர்னியன் கொண்டைக் குருவி முன்பு *பைக்னோனோடஸ்* பேரினத்தில் வைக்கப்பட்டது. இந்தப் பேரினமானது அண்மைய மூலக்கூறு பலதொகுதி ஆய்வுகளில் பலதொகுதிமரபு உயிரினம் என கண்டறியப்பட்டது. மேலும் போர்னியன் கொண்டைக் குருவி உட்பட ஐந்து கொண்டைக்குருவி இனங்கள் *ரூபிகுலா* பேரினத்திற்கு மாற்றப்பட்டன.  

2008 ஆம் ஆண்டு வரை, போர்னியன் கொண்டைக் குருவி கருந்தலைக் கொண்டைக் குருவி, கருங்குடுமி கொண்டைக் குருவி, சிவப்புத் தொண்டை கொண்டைக் குருவி, சுடர் தொண்டைக் கொண்டைக் குருவி போன்றவை ஓரின வகையைச் சேர்ந்தவை என கருதப்பட்டன. சில ஆய்வாளர்கள் போர்னியன் கொண்டைக் குருவியை கருந்தலைக் கொண்டைக் குருவியின் துணையினமாக கருதுகின்றனர். 

## விளக்கம்
போர்னியன் கொண்டைக் குருவி கருப்புக் குடுமி, மஞ்சள் தொண்டை, பழுப்பு நிற கண்கள் போன்றவற்றைக் கொண்டது.

## பரவலும் வாழ்விடமும்
இது காடு மற்றும் அடர்ந்த புதர்கள் நிறைந்த பகுதியில் வாழக்கூடியது. இது புதரில் கூடு கட்டுகிறது; இது புதரில் கூடு கட்டுகிறது; இரண்டு முதல் நான்கு முட்டைகளை இடுகிறது.

## நடத்தையும் சூழலியலும்
போர்னியன் கொண்டைக் குருவி பழங்களையும், பூச்சிகளையும் உண்கிறது.

## மேற்கோள்கள்

பகுப்பு:தென்கிழக்காசியப் பறவைகள்
பிலாவலி ஏரி

**பிலாவலி ஏரி**  (Bilawali Lake)  இந்தியாவின் மத்தியப் பிரதேச மாநிலம் இந்தூரில் உள்ள இந்தூர்-கண்ட்வா சாலையில் (இந்தூர்-இச்சாபூர் மாநில நெடுஞ்சாலை) அமைந்துள்ளது. ஏரியின் மொத்த பரப்பளவு மற்றும் அதைச் சுற்றியுள்ள பாதுகாக்கப்பட்ட பகுதி 400 எக்டேர்  (சுமார் 4 சதுர கிலோமீட்டர்)  ஆகும்.  பிலாவலி ஏரி இந்தூர்  மாநகராட்சி ஆணையத்தின்  அதிகார வரம்பிற்கு உட்பட்டதாகும்.  

## வரலாறு
பிலாவலி ஏரி 20 ஆம் நூற்றாண்டின் தொடக்கத்தில் இந்தூர் மாநிலத்தின் ஓல்கர்களால் உருவாக்கப்பட்டது.  2016 ஆம் ஆண்டில் இந்த ஏரியின் வயது 100 ஆண்டுகள் நிறைவடைந்தது.   இந்தியாவின் சுதந்திரத்திற்குப் பின்னர் அரண்மனை வீடுகள் அழிந்த பிறகு, ஏரியைச் சுற்றி மதத் தளங்கள் காளான்களாக வளரத் தொடங்கின, மேலும் பல ஆண்டுகளாக அதன் அருகில் வசிக்கும் மக்களால் அது ஆக்கிரமிக்கப்பட்டது. மீன்பிடித்தல், வேட்டையாடுதல், மாடு மேய்த்தல், கழிவுகளை கொட்டுதல் போன்ற சட்டவிரோத நடவடிக்கைகள் ஏரியின் சூழலியலை கிட்டத்தட்ட அழித்துவிட்டன.

## சுற்றுலா
அமைதியான அலைகளுக்கு மத்தியில் தரமான நேரத்தை செலவிட விரும்பும் சுற்றுலாப் பயணிகளால் இந்த ஏரி நிரம்பி வழிகிறது. படகு வலித்தல் & பனி படகு தொடர்பான விளையாட்டு அரங்கத்தின் மேம்பாடு நடந்து வருகிறது, மேலும் இவ்வரங்கை நீர்-விளையாட்டு & சுற்றுலாத் தலமாக மேம்படுத்துவதற்கான திட்டங்களும்  உள்ளன. 

## மீன்பிடித்தல்
ஏரியில் மீன்பிடி நடவடிக்கைகளும் நடைபெறுகின்றன. மீன்வளத் திணைக்களத்தினால்  மீன் அறுவடையும் செய்யப்படுகிறது. 

## மேலும் பார்க்கவும்
* சிர்பூர் ஏரி
* இந்தூர்

## மேற்கோள்கள்

பகுப்பு:இந்தோர்
பகுப்பு:Coordinates on Wikidata
ஈய சிடீயரேட்டு

**ஈய சிடீயரேட்டு** (*Lead stearate*) என்பது C36H70PbO4 என்ற மூலக்கூற்று வாய்ப்பாட்டால் விவரிக்கப்படும் ஓர் உலோகக் கரிமச் சேர்மமாகும்.  ஈயமும் சிடீயரிக் அமிலமும் சேர்ந்து இந்த உப்பு உருவாகிறது. இது ஓர் உலோக சவர்க்காரம் என்று வகைப்படுத்தப்படுகிறது. அதாவது இவ்வுப்பு ஒரு கொழுப்பு அமிலத்தின் உலோக வழிப்பெறுதியாக கருதப்படுகிறது. ஈய சிடீயரேட்டு நச்சுத்தன்மை கொண்டதாகும். The compound is toxic. 

## தயாரிப்பு
சிடீயரிக் அமிலத்துடன் ஈய(II) ஆக்சைடைச் சேர்த்து வினையூக்கியாக அசிட்டிக் அமிலத்தையும் சேர்த்து வினைபுரியச் செய்தால்  ஈய சிடீயரேட்டை தயாரிக்க முடியும்.

: \mathrm{2 \ C_{17}H_{35}COOH + PbO \longrightarrow (C_{17}H_{35}COO)_{2}Pb + \ H_2O}

ஈய(II) அசிட்டேட்டுடன் சோடியம் சிடீயரேட்டைச் சேர்த்து வினைபுரியச் செய்தால் பரிமாற்ற வினை நிகழ்ந்தும் ஈய சிடீயரேட்டு உருவாகிறது:

::\mathsf{ Pb(CH_3COO)_2 + 2NaC_{18}H_{35}O_2 \ \xrightarrow{}\ Pb(C_{18}H_{35}O_2)_2\downarrow + 2 CH_3COONa }

## பண்புகள்
இலேசான கொழுப்பு வாசனையுடன் இருக்கும்.  வெள்ளை தூளாக காணப்படும் இது நீரில் மூழ்கும். காற்றில் ஈரமுறிஞ்சும். 

தண்ணீரில் சிறிது கரையும். சூடான எத்தனாலில் கரையும். 
 
## பயன்கள்
பலபடியாக்கல் மற்றும் ஆக்சிசனேற்ற வினைச் செயல்முறைகளை விரைவுபடுத்தவும்,  எண்ணெய் வண்ணப்பூச்சுகள் மற்றும் மெருகூட்டிகளில் உலர்த்தியாகவும்  ஈய சிடீயரேட்டு பயன்படுத்தப்படுகிறது. வினைல் பலபடிகளில் நிலைப்படுத்தியாகவும், ஓர் உயவு எண்ணெயாகவும், பெட்ரோலியப் பொருட்களில் அரிப்புத் தடுப்பானாகவும் ஈய சிடீயரேட்டு பயன்படுத்தப்படுகிறது.

## மேற்கோள்கள்

பகுப்பு:ஈயம்(II) சேர்மங்கள்
பகுப்பு:சிடீயரேட்டுகள்
மிகத் தாழ் புவி வட்டணை

**மிகத் தாழ் புவி வட்டணை** (**Very low Earth orbit)(VLEO)** என்பது 400 கி.மீ. (250 மைல்)  உயரத்துக்கும் குறைவான வட்டணை உயரங்களின் வரம்பாகும் , மேலும் இது பல்வேறு சூழ்நிலைகளிலும் , தனியார்,  அரசு செயற்கைக்கோள் நடவடிக்கைகளிலும் பல வணிகப்பயன்பாடுகளுக்கும்  முதன்மை  வகிக்கிறது. &nbsp;&nbsp;வணிகப் பயன்பாடுகளில் புவிக் கண்காணிப்பு  வீவாணி அகச்சிவப்பு, வானிலை, தொலைத்தொடர்பு,   ஊரக இணைய அணுகல் ஆகியவை அடங்கும்.

## மேற்கோள்கள்

பகுப்பு:புவியின் சுற்றுப்பாதைகள்
புவிநிலை பெயரும் சுற்றுப்பாதை

**புவிநிலைப் பெயரும் வட்டணை** *(Geostationary transfer orbit)* அல்லது  **புவி ஒத்தியங்கு பெயர்வு வட்டணை** *(geosynchronous transfer orbit)* என்பது புவிநிலை வட்டனையின் ஒரு வகையாகும்.  புவிநிலை பெயரும் வட்டணை எனப்படும் புவியியல் சார்ந்த  வட்டணைக்கு ஒதுக்கப்பட்ட செயற்கைக்கோள்கள் (கிட்டத்தட்ட) எப்போதும் அவற்றின் இறுதி வட்டணையை அடைவதற்கான இடைநிலை படியாக  வைக்கும் வட்டணை ஆகும்..
பகுப்பு:புவியின் சுற்றுப்பாதைகள்
கலீலுர் ரகுமான்

**முகம்மது கலீலுர் ரகுமான்** (*Khalil ur Rahman (politician*) இந்தியாவைச் சேர்ந்த ஓர் அரசியல்வாதியாவார். கலீக் உர் ரகுமான் என்ற பெயராலும் இவர் அறியப்படுகிறார். 1936 ஆம் ஆண்டு சனவரி மாதம் 4 ஆம் தேதியன்று இவர் பிறந்தார். இந்திய மாநிலங்களவை உறுப்பினராகவும் இருந்தார். ஐதராபாத்து நகரில் சிறுபான்மையினரின் நலனுக்கான சிறந்த சிந்தனையாளர்களில் ஒருவராகச் செயல்பட்டார். தெலுங்கு தேசம் கட்சி ஊழியராக தனது அரசியல் வாழ்க்கையைத் தொடங்கினார். 2011 ஆம் ஆண்டு சனவரி மாதம் 11 ஆம் தேதியன்று தனது 75 ஆவது வயதில் முகம்மது கலீலுர் ரகுமான் இறந்தார். ஐதராபாத்து மக்களுக்காக நிசாம் ருபாத்தில் மெக்காவில் உள்ள யாத்ரீகர்களுக்கு சேவைகளை வழங்கிய முக்கிய நபர்களில்  இவரும் ஒருவர் ஆவார்.

## மேற்கோள்கள்

பகுப்பு:1941 பிறப்புகள்
பகுப்பு:2011 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:ஆந்திரப் பிரதேச அரசியல்வாதிகள்
அலதெனிய

**அலதெனிய** இலங்கையில் மத்திய மாகாணத்தின் கண்டி மாவட்டத்தில் அமைந்துள்ள ஒரு கிராமம் ஆகும். இது கண்டிக்கு வடமேற்கில் குருநாகல் செல்லும் பிரதான வீதியில் சுமார்  இல் அமைந்துள்ளது. 1881இல் இதன் மக்கட்டொகை 220 ஆகவும் 1891இல் 184 ஆகவும் இருந்தது.

## வெளி இணைப்புகள்

தொகைமதிப்பு மற்றும் புள்ளிவிபரத் திணைக்களம், இலங்கை

## மேற்கோள்கள்


பகுப்பு:கண்டி மாவட்டத்தில் உள்ள ஊர்களும் நகரங்களும்
தேஜா சிங் தர்தி

**தேஜா சிங் தர்தி** (இறப்பு 27 ஏப்ரல் 1998) ஒரு இந்திய அரசியல்வாதி ஆவார். இவர் சிரோமணி அகாலி தளத்தின் உறுப்பினராக இந்திய நாடாளுமன்றத்தின் கீழ் சபையான மக்களவையில் பஞ்சாபின் பதிண்டாவை பிரதிநிதித்துவப்படுத்தும் நாடாளுமன்ற உறுப்பினராக இருந்தார்.   

## மேற்கோள்கள்

பகுப்பு:1998 இறப்புகள்
பகுப்பு:8வது மக்களவை உறுப்பினர்கள்